CELEX: 32010R0349
Language: fi
Date: 2010-04-23 00:00:00
Title: Komission asetus (EU) N:o 349/2010, annettu 23 päivänä huhtikuuta 2010 , metioniinin hydroksianalogin kuparikelaatin hyväksymisestä kaikkien eläinlajien rehun lisäaineena (ETA:n kannalta merkityksellinen teksti)

24.4.2010   
            
            
               FI
            
            
               Euroopan unionin virallinen lehti
            
            
               L 104/31
            
         KOMISSION ASETUS (EU) N:o 349/2010,
   annettu 23 päivänä huhtikuuta 2010,
   metioniinin hydroksianalogin kuparikelaatin hyväksymisestä kaikkien eläinlajien rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Tämän asetuksen liitteessä esitetyn valmisteen hyväksymistä varten jätettiin hakemus asetuksen (EY) N:o 1831/2003 7 artiklan mukaisesti. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee metioniinin hydroksianalogin kuparikelaatin hyväksymistä kaikkien eläinlajien rehun lisäaineena, joka luokitellaan lisäaineluokkaan ”ravitsemukselliset lisäaineet”.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 12 päivänä marraskuuta 2009 (2) ja 16 päivänä huhtikuuta 2008 (3) antamissaan lausunnoissa, että metioniinin hydroksianalogin kuparikelaatilla ei ole haitallista vaikutusta eläinten tai ihmisten terveyteen tai ympäristöön. Huhtikuun 16 päivänä 2008 annetun lausunnon mukaan kyseisen valmisteen käyttö voidaan katsoa hyväksikäytettävissä olevan kuparin lähteeksi, ja se täyttää ravitsemuksellisen lisäaineen vaatimukset kaikkien eläinlajien osalta. Elintarviketurvallisuusviranomainen suosittelee asianmukaisia toimenpiteitä käyttäjien turvallisuuden takaamiseksi. Sen mukaan erityisvaatimuksia markkinoille saattamisen jälkeisestä seurannasta ei tarvita. Se myös vahvisti asetuksella (EY) N:o 1831/2003 perustetun yhteisön vertailulaboratorion toimittaman raportin analyysimenetelmästä, jolla kyseinen lisäaine määritetään rehusta.
            
         
               (5)
            
            
               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi valmisteen käyttö tämän asetuksen liitteessä esitetyn mukaisesti olisi hyväksyttävä.
            
         
               (6)
            
            
               Metioniinin hydroksianalogin kuparikelaatin hyväksymisestä rehun lisäaineena 15 päivänä joulukuuta 2008 annetulla komission asetuksella (EY) N:o 1253/2008 (4) kyseinen valmiste hyväksyttiin jo broilerien rehun lisäaineeksi. Kyseinen asetus olisi sen vuoksi kumottava.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”hivenaineyhdisteet” kuuluva, liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Kumotaan asetus (EY) N:o 1253/2008.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä huhtikuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 268, 18.10.2003, s. 29.
   
      (2)  The EFSA Journal (2009) 7 (11): 1382.
   
      (3)  The EFSA Journal (2008) 693, 1.
   
      (4)  EUVL L 337, 16.12.2008, s. 78.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  Alkuaineen (Cu) pitoisuus mg/kg täysrehua, jonka kosteuspitoisuus on 12 %
               
            
                  
                     Luokka: ravitsemukselliset lisäaineet. Funktionaalinen ryhmä: hivenaineyhdisteet
                  
               
            
                  3b4.10
               
               
                  —
               
               
                  Metioniinin hydroksianalogin kuparikelaatti
               
               
                  
                               
                           
                           
                              Lisäaineen kuvaus:
                              
                                           
                                       
                                       
                                          Metioniinin hydroksianalogin kuparikelaatti, joka sisältää 18 % kuparia ja 79,5– 81 % (2-hydroksi-4-metyylitio)butaanihappoa Kivennäisöljy: ≤ 1 %
                                       
                                    
                                           
                                       
                                       
                                          CAS: 292140-30-8
                                       
                                    
                        
                               
                           
                           
                              Analyysimenetelmä (1)
                              
                              Atomiabsorptiospektrometria (AAS)
                           
                        
               
                  Kaikki lajit
               
               
                  —
               
               
                   
               
               
                  
                               
                           
                           
                              Naudat:
                              
                                          —
                                       
                                       
                                          Naudat, jotka eivät ole alkaneet märehtiä, ml. maidonkorvikkeet: 15 (yhteensä)
                                       
                                    
                                          —
                                       
                                       
                                          Muut naudat: 35 (yhteensä).
                                       
                                    
                        
                               
                           
                           
                              Lampaat: 15 (yhteensä)
                           
                        
                               
                           
                           
                              Enintään 12 viikon ikäiset porsaat: 170 (yhteensä)
                           
                        
                               
                           
                           
                              Äyriäiset: 50 (yhteensä)
                           
                        
                               
                           
                           
                              Muut eläimet: 25 (yhteensä)
                           
                        
               
                  
                              1.
                           
                           
                              Lisäaine sekoitetaan rehuseokseen esiseoksena.
                           
                        
                              2.
                           
                           
                              Käyttäjien turvallisuus: käsittelyn aikana on käytettävä hengityssuojaa sekä turvalaseja ja -hansikkaita.
                           
                        
                              3.
                           
                           
                              Pakkausmerkinnöissä on oltava seuraavat tiedot:
                              
                                          —
                                       
                                       
                                          Lampaan rehun osalta, jos rehun kuparipitoisuus on yli 10 mg/kg:
                                          
                                             ”Tämän rehun kuparimäärä saattaa tietyillä lammaslajeilla aiheuttaa myrkytyksen.”.
                                          
                                       
                                    
                                          —
                                       
                                       
                                          Märehtimään alkaneiden nautojen osalta, jos rehun kuparipitoisuus on alle 20 mg/kg:
                                          
                                             ”Tämän rehun kuparimäärä saattaa aiheuttaa kuparin puutosta karjalla, joka laiduntaa runsaasti molybdeeniä tai rikkiä sisältävillä niityillä.”.
                                          
                                       
                                    
                        
               
                  14. toukokuuta 2020
               
            
         (1)  Yksityiskohtaisia tietoja analyysimenetelmistä seuraavassa yhteisön vertailulaboratorion osoitteessa: http://www.irmm.jrc.be/crl-feed-additives